แหลม ยังเกิน 4 ปอนด์ แต่โวมั่นใจย้ำแค้น โรมัน ได้แน่
เจ้าแหลม ศรีสะเกษ นครหลวงโปรโมชั่น แชมป์โลกชาวไทย ยันปรับตัวเข้ากับเวลาท้องถิ่นได้แล้ว ร่างกายสมบูรณ์ดี น้ำหนักเกินแค่ 4 ปอนด์ มั่นใจจะเป็นฝ่ายย้ำแค้นคู่ปรับเก่า โรมัน กอนซาเลส อดีตแชมป์โลก 4 รุ่น จากนิการากัว ป้องกันแชมป์โลกรุ่นซุปเปอร์ฟลายเวทสภามวยโลกได้อีกครั้ง ขณะที่ เสี่ยฮุย สุรชาติ พิสิฐวุฒินันท์ โปรโมเตอร์และผู้จัดการ เผยไฟต์นี้สภาพร่างกายของ เจ้าแหลม ฟิตสมบูรณ์มากกว่าไฟต์ที่ได้แชมป์โลก ที่สำคัญได้เตรียมทีเด็ดสำหรับการพิชิตโรมันไว้แล้ว ช่อง 3 HD (33) ถ่ายทอดสดจากสตับฮับ เซ็นเตอร์ รัฐแคลิฟอร์เนีย ประเทศสหรัฐฯ เช้าวันที่ 10 ก.ย. ตามเวลาประเทศไทย เริ่มเวลา 10.00 น.,ความเคลื่อนไหวศึกป้องกันแชมป์โลกรุ่นซุปเปอร์ฟลายเวท สภามวยโลก ของ เจ้าแหลม ศรีสะเกษ นครหลวงโปรโมชั่น เจ้าของเข็มขัดชาวไทย ที่จะป้องกันแชมป์โลกกับคู่ปรับเก่า ไอ้ช็อคโกแล็ต โรมัน กอนซาเลซ อดีตแชมป์โลก 4 รุ่น จากนิการากัว ในคืนวันที่ 9 ก.ย. (ตรงกับเช้าวันที่ 10 ก.ย. ตามเวลาเมืองไทย) ที่สตับฮับ เซ็นเตอร์ เมืองคาร์สัน ลอสแอนเจลิส รัฐแคลิฟอร์เนีย ประเทศสหรัฐอเมริกา ช่อง 3 HD (33) ถ่ายทอดสดเวลา 10.00 น.เป็นต้นไป,ล่าสุดเมื่อช่วงสายวันที่ 1 ก.ย. ตามเวลาท้องถิ่น หลังจากที่คณะแชมป์โลกชาวไทย เดินทางมาถึงเมื่อคืนวันที่ 31 ส.ค. ตามเวลาท้องถิ่น เจ้าแหลม ศรีสะเกษ ก็เริ่มฝึกซ้อมมื้อแรกภายในยิมของโรงแรมดับเบิลทรี ภายใต้การคุมเข้มของ เสี่ยฮุย สุรชาติ พิสิฐวุฒินันท์ โปรโมเตอร์ และ โค้ชป๊อป โชคชัย พิสิฐวุฒินันท์ เป็นเวลา 2 ชม. ด้วยการวิ่งสายพาน 1 ชั่วโมง และลงนวมอีก 5 ยก ตลอดการซ้อมศรีสะเกษ ซ้อมด้วยสีหน้าสบายใจ ไม่มีอาการวิตกกังวล หลังจากการซ้อมได้ลองทดสอบน้ำหนัก ปรากฏว่าเกินพิกัดอยู่เพียง 4 ปอนด์ สร้างความพอใจให้กับทีมงาน,หลังการซ้อม เจ้าแหลม ศรีสะเกษ เปิดเผยว่า ตอนนี้เริ่มปรับตัวเข้ากับสภาพอากาศเข้ากับเวลาท้องถิ่นได้แล้ว เพราะอากาศไม่แตกต่างกับเมืองไทย แถมเย็นสบายกว่า เรื่องการนอนก็หลับสบายตามเวลาท้องถิ่น แถมยังนอนฝันว่ากำลังไล่ถลุงโรมันบนเวทีอย่างสุดมัน แต่ยังไม่ทันจบก็ต้องมาตื่นซะก่อนเนื่องจาก โค้ชป๊อป ได้ปลุกเพื่อซ้อมพอดี ส่วนเรื่องความพร้อมถึงตอนนี้เกินร้อยเปอร์เซ็นต์ และก็มั่นใจว่าจะย้ำแค้นโรมัน กอนซาเลซ ได้อีกครั้ง,ด้าน เสี่ยฮุย สุรชาติ กล่าวว่า สภาพร่างกายของเจ้าแหลม ตอนนี้ไม่มีอะไรต้องห่วงทุกอย่างสมบูรณ์มีความพร้อมแข็งแกร่งกว่าหนเดิมที่พิชิต โรมัน กอนซาเลซ ที่นิวยอร์กหลายเท่า แถมคราวนี้ยังมีหมัดทีเด็ดที่ใช้สยบโรมัน โดยเฉพาะจะเป็นหมัดอะไร ทีเด็ดอะไร รอพิสูจน์กันบนเวที ขอให้แฟนมวยจับตามองให้ดีและร่วมเชียร์ร่วมส่งแรงใจให้กำลังใจ ศรีสะเกษย้ำชัยชนะโรมันได้อีกครั้ง
ศรีสะเกษ นครหลวงโปรโมชั่น ยันปรับตัวเข้ากับเวลาท้องถิ่นได้แล้ว ร่างกายสมบูรณ์ดี น้ำหนักเกินแค่ 4 ปอนด์ มั่นใจจะเป็นฝ่ายย้ำแค้นคู่ปรับเก่า โรมัน กอนซาเลส ได้อีกครั้ง ช่อง 3 HD (33) ถ่ายทอดสด วันที่ 10 ก.ย. เวลา 10.00 น.
ศรีสะเกษ นครหลวงโปรโมชั่น,โรมัน กอนซาเลส,สภามวยโลก,เสี่ยฮุย,สุรชาติ พิสิฐวุฒินันท์